Diari Oficial de la Generalitat Valenciana


Sumari del DOGV 5868, del 13-10-2008 (2008/11223)

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric de municipi de menys de 2000 habitants de Palma de Gandía. Expedient número 46/0008/2007/187.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11769


Data del document
:   18-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Palma de Gandía
    * protecció del patrimoni
    * renovació urbana
    * ajuda a la construcció
    * pla d'urbanisme
    * patrimoni arquitectònic
    * administració local

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric de municipi de menys de 2000 habitants de Palma de Gandía. Expedient número 46/0008/2007/187. [2008/11992]
Antecedents de fet
Primer. L'Ajuntament de Palma de Gandía ha sol·licitat la declaració com a àrea de rehabilitació el centre històric de la localitat.
Segon. Es tracta d'un municipi de 1.653 habitants dels quals el 40,88% resideixen dins de l'àmbit proposat com a àrea de rehabilitació (concretament, 688 habitants).
Els edificis responen a la tipologia tradicional d'habitatge unifamiliar entre mitgeres, amb murs de maçoneria emblanquinats, estructura de fusta, coberta inclinada de teula àrab, buits de composició i cambra ventilada.
Tercer. Actualment es troba en vigor el Pla d'ordenació urbana, aprovat definitivament per la Comissió Territorial d'Urbanisme l'11 de març de 1999, en el qual es detallen les mesures específiques de protecció i ordenació de l'àmbit proposat.
Quart. Per a promoure la rehabilitació i regeneració del centre històric, l'Ajuntament de Palma de Gandía té previst bonificar l'impost de construccions en les llicències d'obres de rehabilitació i també les taxes de construcció i ocupació de vials en l'àrea.
Així mateix, l'Ajuntament preveu la posada en marxa d'una oficina d'informació i ajuda a la gestió de les actuacions de rehabilitació a la disposició dels qui vulguen dur a terme aquest tipus d'intervencions.
Cinqué. El 25 d'octubre de 2007 el tècnic de l'Oficina Comarcal de Rehabilitació d'Edificis de Gandia, dependent del Servei Territorial d'Habitatge i Projectes Urbans de València emet informe en el qual es proposa la declaració de la zona delimitada en el plànol adjunt com a àrea de rehabilitació.
Sisé. El 18 d'abril de 2008 el Servei de Rehabilitació de la Direcció General d'Habitatge i Projectes Urbans emet proposta de declaració d'àrea de rehabilitació en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el nucli urbà de Palma de Gandía la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.
Tercer. Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional huitena del Decret 81/2006, de 9 de juny, i l'Ordre de 15 de novembre de 2004, de la Conselleria de Territori i Habitatge, després de la declaració d'àrea, s'instal·larà un cartell informatiu, segons model facilitat per aquesta Conselleria.
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València en el termini de dos mesos comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 18 d'agost de 2008.- La directora general d'Habitatge i Projectes Urbans: María Jesús Rodríguez Ortíz.